சுப்லஷினி

**சுப்லட்சினி** (*Sublahshini*)(பிறப்பு: 17 சூலை 2000) தமிழ்நாட்டின் சென்னை நகரத்தைச் சேர்ந்த பின்னணி பாடகியும் சுயாதீன இசைக்கலைஞரும் ஆவார்.அவர் தமிழ், தெலுங்கு மற்றும் இந்தி திரைப்படங்களில் பாடல்கள் பாடியதற்காக அறியப்படுகிறார். “கூலி” (2025) திரைப்படத்தின் “மோனிகா”, “நிலவுக்கு என் மேல் என்னடி கோபம்” (2025) திரைப்படத்தின் “கோல்டன் ஸ்பாரோ”, “புஷ்பா 2: த ரூல்” (2024) திரைப்படத்தின் “கிஸ்ஸிக்” போன்ற பாடல்கள் குறிப்பிடத்தக்கவை.அவரது “காதாடி” மற்றும் “நம்ம சென்னை” போன்ற சுயாதீன இசைத் தொகுப்புகள், பாரம்பரிய இந்திய இசையையும் நவீன பாப் இசையையும் இணைக்கும் தனித்துவத்தால் கவனம் பெற்றுள்ளன.அவர் அனிருத் ரவிச்சந்தர், ஜி. வி. பிரகாஷ் குமார் மற்றும் தேவி ஸ்ரீ பிரசாத் போன்ற இசையமைப்பாளர்களுடன் இணைந்து பணியாற்றியுள்ளார்.

## ஆரம்ப வாழ்க்கை மற்றும் பின்னணி
சுப்லஷினி 2000 ஜூலை 17 அன்று தமிழ்நாட்டின் சென்னை நகரில் பிறந்தார். அவரது தந்தை ஓய்வு பெற்ற வங்கி அதிகாரி; தாய் இல்லத்தரசி. அவருக்கு ஒரு அண்ணன் உள்ளார்.சென்னையில் உள்ள எத்திராஜ் கல்லூரியில் கல்வி பயின்றார். பள்ளி மற்றும் கல்லூரி காலத்திலேயே பாடல் போட்டிகளில் கலந்து கொண்டார்.2017 ஆம் ஆண்டு முதல், பாடல்கள் பாடி சமூக ஊடகங்களில் பகிரத் தொடங்கினார். ஆரம்பத்தில் தனது குரல் குறித்து தன்னம்பிக்கை குறைவாக இருந்தாலும், தொடர்ந்து பயிற்சி செய்து திறமையை மேம்படுத்தினார்.2020 ஆம் ஆண்டு ஒரு தமிழ் பாடல் போட்டியில் கலந்து கொண்டது, அவருக்கு முக்கிய திருப்புமுனையாக அமைந்தது. அதன் மூலம் இசை தயாரிப்பாளருடன் இணைந்து பணியாற்றும் வாய்ப்பு கிடைத்தது.இந்த ஒத்துழைப்பு அவருக்கு நல்ல வரவேற்பையும் அடையாளத்தையும் பெற்றுத் தந்தது. பின்னர் மனித வளத் துறையில் செய்த வேலைவை விட்டு, முழுநேரமாக இசைத் துறையில் ஈடுபட்டார்.

## தொழில்

### சுயாதீன இசை
சுப்லஷினி 2021 ஆம் ஆண்டு சுயாதீன இசை வெளியீடுகள் மூலம் தனது இசைப் பயணத்தைத் தொடங்கினார். “காதாடி”, “கண் தூரா”, “கண்ட கனவு”, “டெல் த வேர்ல்ட்” போன்ற இசைத் தொகுப்புகள் வெளியாகின.அவரது முதல் பாடல் “காதாடி”, கொரோனா காலத்தில் ஆனந்த் காஷிநாத் உடன் இணைந்து உருவாக்கப்பட்டது. இந்த பாடல் பெரும் வரவேற்பைப் பெற்றது. நடிகர் துல்கர் சல்மான் இதைப் பாராட்டியதால், அவருக்கு மேலும் தன்னம்பிக்கை அதிகரித்தது.2024 ஆம் ஆண்டு வெளியான “நம்ம சென்னை” பாடல், அவரது சொந்த ஊரான சென்னை நகரத்திற்கு அர்ப்பணிப்பாக அமைந்தது. இதில் கலாச்சார அம்சங்களும் நவீன இசை வடிவமும் இணைக்கப்பட்டுள்ளன.அவர் ஆனந்த் காஷிநாத், கேபா ஜெரெமையா உள்ளிட்ட பல இசைக்கலைஞர்களுடன் இணைந்து பணியாற்றியுள்ளார். பாரம்பரிய இந்திய இசையையும் நவீன பாப் இசையையும் இணைக்கும் தனித்துவம் அவரது இசையில் காணப்படுகிறது.“காதாடி” பாடலைக் கேட்ட பின்னர் இசையமைப்பாளர் ஜி.வி. பிரகாஷ் குமார் அவருக்கு “நிலவுக்கு என் மேல் என்னடி கோபம்” திரைப்படத்தில் பாட வாய்ப்பு வழங்கினார்.மேலும், அவர் ஒரு ஆங்கில இசைத் தொகுப்பிலும் பணியாற்றி வருவதாக தெரிவித்துள்ளார்.

### பின்னணி பாடல்
சுப்லஷினி பின்னணி பாடகியாக தனது அறிமுகத்தை “நிலவுக்கு என் மேல் என்னடி கோபம்” (2025) திரைப்படத்தின் “கோல்டன் ஸ்பாரோ” பாடல் மூலம் செய்தார். இந்த திரைப்படத்தை தனுஷ் இயக்கியதுடன், ஜி. வி. பிரகாஷ் குமார் இசையமைத்தார். இந்த பாடலில் தனுஷ், அறிவு மற்றும் ஜி. வி. பிரகாஷ் குமார் ஆகியோருடன் சேர்ந்து பாடியுள்ளார். அவரது குரல் பாராட்டைப் பெற்றது.2024 ஆம் ஆண்டு “புஷ்பா 2: த ரூல்” திரைப்படத்திற்காக “கிஸ்ஸிக்” பாடலை பாடினார். இந்த பாடலுக்கு தேவி ஸ்ரீ பிரசாத் இசையமைத்தார். லோதிகாவுடன் இணைந்து பாடிய இந்த பாடலும் கவனம் பெற்றது.“கூலி” (2025) திரைப்படத்தின் “மோனிகா” பாடலில் அவரது குரல் மேலும் பெரும் வரவேற்பைப் பெற்றது. அனிருத் ரவிச்சந்தர் இசையமைத்த இந்த பாடல் மிகப்பெரிய ஹிட்டாகி, அவரது புகழை மேலும் உயர்த்தியது.இந்த பாடல் தமிழ், தெலுங்கு மற்றும் இந்தி மொழிகளில் அனிருத் மற்றும் அசல் கோலார் உடன் பாடப்பட்டது. இதன் உற்சாகமான இசையும் நடனமும் பாராட்டப்பட்டது.மேலும், “தலைவன் தலைவி” (2025) திரைப்படத்தின் “பொட்டல முட்டையே” போன்ற பாடல்களிலும் அவர் குரல் கொடுத்துள்ளார்.

## மேற்கோள்கள்

## வெளி இணைப்புகள்

* 
பகுப்பு:வாழும் மக்கள்
பகுப்பு:2000
பகுப்பு:பாடகிகள்